Lindroosin puutarha - Tuotteemme
Salaattihuoneissamme kasvaa noin 10 erilaista salaattia, mm. jääsalaattia, friseesalaattia, keräsalaattia, lehtisalaattia, tammenlehtisalaattia ja roomansalaattia. Tällä hetkellä näyttää siltä, että erikoissalaattien kysyntä on kasvussa. Vuoden 2010 uutuutena olemmekin kehittäneet asiakkaillemme mix-salaatin, jossa samassa ruukussa kasvaa vihreää ja punaista frisee-salaattia. Yhteensä salaattihuonealaa on 3000 m2. Salaatit-sivulta löydät lisätietoja salaattikasvatuksestamme ja kuvaukset eri lajikkeistamme.
Tomaattia kasvaa yhteensä 3000 m2. Lindroosin tomaatit ovat kuuluisia makeudestaan. Tomaatit poimitaan kypsinä ja kantoineen, mikä antaa niille omanlaisensa aromin. Kasvatamme mm. Espero- ja Encore-tomaatteja, mutta meiltä löytyy myös monia erikoistomaatteja kuten kirsikkatomaattia, punaista ja keltaista luumutomaattia sekä oranssia tomaattia. Suosituin lajikkeemme on Espero. Tomaatit-sivulta löydät lisätietoja kasvatusmenetelmistämme sekä kuvaukset eri lajikkeistamme.
Kurkku on yksi tärkeimmistä tuotteistamme. Torimyyntiin menevät kurkut poimitaan myyntipäivän aamuna, sillä Lindroosin Puutarhan tavaramerkkinä on tuoreus. Kurkkua kasvatamme yhteensä 750 m2:n alalla. Katso lisätietoja Muut tuotteet-sivulta.
Kasvatamme ja myymme myös mm. basilikaa, persiljaa, tilliä, ja ruohosipulia. Suosituin yrttimme on basilika, mutta myös muut yrtit löytävät tiensä asiakkaiden ostoskoreihin. Muut tuotteet-sivulta löydät lisätietoja mm. yrteistä.
Päätuotteittemme lisäksi kasvatamme seuraavia erikois- ja kausituotteita:
paprikaa, jota meiltä saa kaikissa väreissä
keräkaalia, kukkakaalia, parsakaalia
Katso lisätietoja Muut tuotteet-sivulta.